दैनिक रेल यात्री महासंघ 10 मार्च को महाप्रबंधक को सौंपेगा ज्ञापन
महेंद्रगढ़दैनिक रेल यात्री महासंघ के सदस्य 10 मार्च को नारनौल में महाप्रबंधक एनडब्ल्यूआर जयपुर जोन को अपनी मांगों का ज्ञापन सौंपेंगे। इस बारे में महासंघ के प्रधान रामनिवास पाटौदा ने बताया कि ज्ञापन में महेंद्रगढ़ रेलवे स्टेशन से सुबह 7 से 9 बजे के बीच रेवाड़ी-दिल्ली की तरफ सीधी रेल सेवा, रेवाड़ी जंक्शन से शाम के समय 3 बजे से 6 बजे के बीच सीकर-सादुलपुर, गंगानगर, हनुमानगढ़, बीकानेर, जोधपुर की तरफ सीधी रेल सेवा चलाने की मांग की गई है। उन्होंने महेंद्रगढ़ रेलवे स्टेशन पर यात्रियों की सुरक्षा के लिए आरपीएफ पुलिस पोस्ट खुलवाने, एक्सप्रेस, सुपरफास्ट सभी ट्रेनों का महेंद्रगढ़ स्टेशन पर ठहराव ट्रेन के कोच नंबर की जगह रेलवे स्टेशन पर बिजली का इंडिकेशन लगाने की मांग की, ताकि लंबी दूरियों के यात्रियों को ट्रेन में अपने कोच में चढ़ने के लिए भाग-दौड़ करनी पड़े। रेवाड़ी, महेंद्रगढ़, सादुलपुर रूट पर लंबी दूरी की ट्रेनों का विस्तार, फेरे बढ़वाने, प्रतिदिन लंबी दूरी की इस रूट पर ट्रेन चलवाने, रात में चलने वाली पैसेंजर ट्रेन रेवाड़ी सीकर के लिए दिन के समय ट्रेन चलवाने, दिल्ली, रेवाड़ी से सादुलपुर, हनुमानगढ़, गंगानगर के लिए जल्दी से जल्दी नई एक्सप्रेस एवं पैसेंजर ट्रेन शीघ्र चलाने की मांग उठाई है।
hin_Deva hin_Deva